OpenLLM-France/wikimedia huggingface dataset:
# Oyri

Oyri [ˈɔiɹɪ] és un poble situat a la costa oest de l'illa d'Eysturoy, a les illes Fèroe. Forma part del municipi de Sunda i l'1 de gener del 2021 tenia 166 habitants. El poble es troba al sud del pont de Streymin (el Brúgvin um Streymin en feroès), que uneix les illes d'Eysturoy i Streymoy, i del poble d'Oyrarbakki, que exerceix de cap de municipi. El nom d'Oyri es podria traduir per "cordó litoral".
Oyri acull una gran planta de processament de gambes i musclos des de 1970.
Oyri apareix per primer cop en un text escrit al Hundabrævið, la carta de gossos, redactat a principis del segle xiv, tot i que probablement la seva fundació sigui més antiga. Les investigacions han pogut demostrar que l'originador de la "malaltia feroesa" va viure a Oyri cap al 1630. La malaltia feroesa (en feroès Føroyska sjúkan) és una malaltia hereditària mortal, que només es troba a les Illes Fèroe.
Edmund Joensen, polític del Partit Unionista feroès i Primer Ministre de les Illes Fèroe la legislatura 1994-1998, és fill d'Oyri.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* 1 2 «Oyry» (en anglès). Faroe Islands. [Consulta: 30 setembre 2019].
* ↑ Brandt, Don «Còpia arxivada». . More Stamps and Story of the Faroe Islands, 2006, pàg. 38. Arxivat de l'original el 2011-09-27 [Consulta: 28 setembre 2019].
* ↑ «Heimabeiti» (en feroès). Arxivat de l'original el 2015-07-15. [Consulta: 30 setembre 2019].
* ↑ «Blodprøve skal stoppe dødelig sygdom blandt færinger» (en danès). Politiken, 12-09-2007. [Consulta: 30 setembre 2019].
* ↑ «Edmund Joensen» (en danès). Altinget, 11-09-2019. [Consulta: 30 setembre 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.

## Enllaços externs

* Web de l'ajuntament de Sunda.
# Pace

«Pace o Pacé» té aquests significats:
* Toponímia:
** Pace del Mela municipi italià de la província de Messina
** Pace (Florida), concentració de població designada pel cens dels Estats Units a l'estat de Florida
** Pace (Mississipi), població dels Estats Units a l'estat de Mississipi
** Pacé (Ille i Vilaine), municipi francès al departament d'Ille i Vilaine (regió de Bretanya)
** Pacé (Orne), municipi francès al departament de l'Orne
* Personatges:
** Camillo Pace (Paglieta, 1862 – Pescara, 1948), pastor protestant i educador italià
** Charlie Pace, personatge de la sèrie de televisió Lost interpretat per l'actor Dominic Monaghan
** José Carlos Pace (São Paulo, 1944 – Mairiporã, 1977), pilot brasiler de Fórmula 1
** Joseph Pace (Morbegno, 1959), pintor, escultor i filòsof italià
Viccionari
# PSI5

PSI5 (acrònim d'interfície de sensors perifèrics) és un bus estàndard de comunicacions sèrie per al control electrònic de sensors perifèrics emprats al sector de l'automòbil. La capa física de PSI5 consta de 2 línies de tipus parell trenat on s'envia alimentació i dades. La interfície pot treballar en comunicació asíncrona o síncrona i les trames estan formades per 2 bits d'inici, de 8 a 24 bits de dades i un bit de paritat o 3 bits de CRC. La velocitat de transmissió és de 125 kbit/s o 189 kbit/s i la codificació de tipus Manchester a fi d'aconseguir bona immunitat al soroll electromagnètic.

## Referències

* ↑ «Peripheral Sensor Interface 5 | ams» (en anglès). https://ams.com,+05-07-2019.+[Consulta: 5 juliol 2019].
* ↑ «PSI5 Automotive Peripheral Sensor Interface | DigiKey» (en anglès). https://www.digikey.es/en,+05-07-2019.+[Consulta: 5 juliol 2019].
* ↑ LLC, Revolvy. «"Peripheral Sensor Interface 5" on Revolvy.com» (en anglès). https://www.revolvy.com,+05-07-2019.+[Consulta: 5 juliol 2019].

## Vegeu també

* Altres busos de comunicació sèrie : I2C, I3C, SPI, I²S, M-Bus, SMBus, MIDI, Modbus, CAN BUS
* Busos de comunicació en paral·lel : IEEE 488, PXI (PCI eXtensions for Instrumentation), IEEE 1284, PCMCIA, PCI Express
# Paradoxa de la predestinació

La paradoxa de la predestinació estableix que si tots els actes que estan passant i que tindran lloc en un futur no poden ser modificats de cap manera, el que ha de passar, passarà i és inevitable. Aquest model d'un món matematitzat i mecanitzat on res no pot ser alterat per res o per ningú xoca amb la teoria del lliure albir.
Segons el model de la predestinació, l'ésser humà és incapaç de canviar el curs únic i inamovible que té el nostre futur. Els actes i la voluntat humana estan sotmesos al poder d'una entitat superior, entitat que té establerta com i en quin moment han de passar les coses. Això significa que, es faci el que es faci, es vulgui o no, s'està donant com a resultat l'acció que passarà i que és inevitable.
Per exemple, si es decideix de no fer res per canviar el món, s'estarà fent el que ja estava predestinat a succeir (el fet de no fer-ho).
Aquesta paradoxa tenia alguna lògica amb la física newtoniana, però amb la quàntica ha quedat obsoleta.
# Oreochromis salinicola

Oreochromis salinicola és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,6 cm de longitud total.

## Distribució geogràfica

Es troba a Àfrica: República Democràtica del Congo.

## Referències

* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Trewavas, E., 1983. Tilapiine fishes of the genera Sarotherodon, Oreochromis and Danakilia. British Mus. Nat. Hist., Londres (Regne Unit).
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Panteléievo

Panteléievo (en rus: Пантелеево) és un poble de l'óblast de Vladímir, a Rússia, segons el cens del 2010 tenia 28 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Oscar Grillo

Oscar Grillo (Lanús, 1943) és un animador, il·lustrador, artista plàstic i dibuixant de còmics argentí, radicat en Londres.

## Biografia

Acabats els seus estudis primaris, Oscar es va inscriure a l'Escola Panamericana d'Art, en la qual va tenir per mestre al dibuixant Carlos Garaycochea. Durant aquest temps també va treballar com a cadet en el diari Crítica, com a empleat en una farmàcia i també com a obrer en una fàbrica.
Després de la mort del seu pare, va començar a col·laborar amb Tía Vicenta i poc temps després va començar a treballar per a Gil y Bertolini un estudi dedicat a la publicitat i animacions per a programes televisius dels Estats Units. En aquest temps va ser assistent a Popeye i Sir Wellington Bones Show. Al mateix temps va començar a publicar dibuixos en revistes, il·lustracions de llibres i exhibir les seves pintures. No obstant això, en 1969 va decidir viatjar a Europa buscant majors opcions de treball.
* En un primer moment, va desembarcar en Espanya, on va il·lustrar llibres: Tot esperant Godot, L'home sense atributs i Els cants de Maldoror. En 1970, es va mudar a Itàlia, on entre altres treballs va fer els dibuixos d'Els viatges de Gulliver i I Malavoglia. Un any després va viatjar a Gran Bretanya per dues setmanes, per a treballar en una sèrie animada de "The Jackson Five" però el sojorn es va prolongar i després de 5 anys va decidir radicar-se allí definitivament. Va treballar en dissenys per a la pel·lícula Great, guanyadora d'un Óscar. En 1980, juntament amb Ted Rockley, va fundar Klactoveesedstene Animations, signatura sota la qual produeixen curtmetratges i comercials, a més d'assessorar en animació a altres produccions. Va dirigir, va dissenyar i va animar la pel·lícula "Seaside Woman", comissionada per Paul McCartney amb música de Linda McCartney i guanyadora de la Palma d'Or a Cannes en 1980. Posteriorment, va realitzar altres curts amb cançons de Linda. Pel seu reconeixement en el camp de l'animació, en 1996, Grill va col·laborar com a assessor en la pel·lícula Homes de Negre.

## Referències

* ↑ Oscar Grillo Arxivat 2021-12-14 a Wayback Machine. a mamutcomics.com
* ↑ 30 AÑOS DE DIBUJOS IRRESPONSABLES, tebeosfera.com

## Bibliografia

* Revista Dibujantes N.º 3, segunda época.

## Enllaços externs

* Galeria de dibuixos de Oscar Grillo
* Bloc de Klactomation, empresa de animación fundada por Oscar Grillo y Ted Rockley
* Bloc personal d'Oscar Grillo
* Segon blov personal d'Oscar Grillo
* Un altre bloc personal d'Oscar Grillo
# Oscar Gjøslien

Oscar Gjøslien (Lier, 9 de novembre de 1909 - Drammen, 20 de maig de 1995) va ser un esquiador de fons noruec que va competir durant la dècada de 1930. En el seu palmarès destaca una medalla de bronze al Campionat del Món d'esquí nòrdic de 1939. El 1935 va guanyar la cursa dels 50 quilòmetres al festival d'esquí de Holmenkollen. Per tots els seus èxits el 1940, juntament amb Annar Ryen, va rebre la medalla Holmenkollen.

## Referències

* ↑ Resultats al Campionat del món d'esquí nòrdic (alemany)
* ↑ Oscar GJOESLIEN Federació Internacional d'esquí
* ↑ Holmenkollen winners since 1892 (noruec)
* ↑ Holmenkollen medalists (noruec)
# Paint Rock

* Per a altres significats, vegeu «Paint Rock (Texas)».
Paint Rock, Alabama és una població dels Estats Units a l'estat d'Alabama. Segons el cens del 2000 tenia 185 habitants.

## Demografia

Segons el cens del 2000, Paint Rock tenia 185 habitants, 81 habitatges, i 57 famílies. La densitat de població era de 162,3 habitants/km².
Dels 81 habitatges en un 27,2% hi vivien nens de menys de 18 anys, en un 54,3% hi vivien parelles casades, en un 11,1% dones solteres, i en un 29,6% no eren unitats familiars. En el 29,6% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,77.
Per edats la població es repartia de la següent manera: un 18,4% tenia menys de 18 anys, un 14,1% entre 18 i 24, un 24,9% entre 25 i 44, un 24,9% de 45 a 60 i un 17,8% 65 anys o més.
L'edat mediana era de 38 anys. Per cada 100 dones hi havia 92,7 homes. Per cada 100 dones de 18 o més anys hi havia 98,7 homes.
La renda mediana per habitatge era de 35.521 $ i la renda mediana per família de 36.875 $. Els homes tenien una renda mediana de 28.750 $ mentre que les dones 16.719 $. La renda per capita de la població era de 15.551 $. Aproximadament el 8,3% de les famílies i el 10,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Paint Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r juliol 2010].
* ↑ «Geographic Comparison Table- Paint Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Paolo Canè

Paolo Canè (Bolonya, Itàlia, 9 d'abril de 1965) és un ex-tennista italià dels anys 80 i 90. El seu fet més destacat fou la consecució de la medalla de bronze olímpica a Los Angeles 1984 en individuals (medalla no oficial en ser esport de demostració).

## Palmarès: 6 (3−3)
### Dobles: 5 (3−2)

* Llegenda (pre/post 2009)
* Grand Slams (0−0)
* Tennis Masters Cup / ATP Finals (0−0)
* ATP Masters Series / ATP World Tour Masters 1000 (0−0)
* ATP International Series Gold / ATP World Tour 500 (0−0)
* ATP International Series / ATP World Tour 250 (3−2)
* Títols per superfície
* Dura (0−0)
* Gespa (0−0)
* Terra batuda (3−2)
| Resultat | Núm. | Data | Torneig | Superfície | Oponent | Marcador |
| Finalista | 1. | 9 de juny 1986 | Bolonya, Itàlia | Terra batuda | Martín Jaite | 2−6, 6−4, 4−6 |
| Guanyador | 1. | 7 de juliol 1986 | Bordeus, França | Terra batuda | Kent Carlsson | 6−4, 1−6, 7−5 |
| Guanyador | 2. | 31 de juliol 1989 | Båstad, Suècia | Terra batuda | Bruno Orešar | 7−6(4), 7−6(5) |
| Finalista | 2. | 25 de setembre 1989 | Palerm, Itàlia | Terra batuda | Guillermo Pérez Roldán | 1−6, 4−6 |
| Guanyador | 3. | 20 de maig 1991 | Bolonya | Terra batuda | Jan Gunnarsson | 5−7, 6−3, 7−5 |

## Enllaços externs

* Paolo Canè a l'ATP (anglès)
* Paolo Canè a la Federació Internacional de Tennis (anglès)
* Paolo Canè a la Copa Davis (anglès)
# Palau de la Borsa de Madrid

El Palau de la Borsa de Madrid és un palau d'estil neoclàssic situat a la plaça de la Lealtad de Madrid. L'edifici va ser inaugurat el 1893 com a seu de la Borsa de Madrid. Des del 2001, el Palau de la Borsa és, a més, la seu social de Bolsas y Mercados Españoles (BME), empresa que gestiona les quatre borses de valors estatals.
Antigament la negociació de les accions es duia a terme a viva veu al parquet de la borsa. Aquest sistema de negociació tradicional va anar perdent importància amb la introducció del sistema de contractació electrònic i va deixar d'operar definitivament el 2009. Actualment BME té la seva seu operativa a Las Rozas (Madrid) i el Palau de la Borsa és utilitzat per a la realització d'esdeveniments corporatius.

## Referències

* ↑ «Sobre nosotros/Bolsa de Madrid».
* ↑ «Kit de Prensa», 01-04-2020. Arxivat de l'original el 2020-05-25. [Consulta: 12 setembre 2024].
* ↑ Belén Rodrigo «El Palacio de la Bolsa: un templo para el comercio». , 14-04-2019.
# Ptianis

Els ptianis o precianis (en llatí preciani o ptianii) eren un poble aquità que es va rendir a Publi Licini Cras, legat de Juli Cèsar, l'any 56 aC. La seva situació és incerta, i fins i tot el seu nom, ja que els manuscrits presenten variants.

## Referències

* ↑ Cèsar, Juli. «Llibre III, XXVII.1». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 175. DL B. 48252-1974. ISBN 8472250938.
* ↑ Smith, William (ed.). «Preciani». Dictionary of Greek and Roman Geography (1854). [Consulta: 5 agost 2021].
# Matança

«Matança» té aquests significats:
* Matança del porc, activitat d'escorxar porcs domèstics.
* Matança o Massacre, homicidi planificat de grans quantitats de persones.
* Matança (Portugal), freguesia del municipi de Fornos de Algodres.
# Margelina d'Anglesola i d'Alagó

Margelina d’Anglesola i d’Alagó (fl. 1261-1298) va ser baronessa de Queralt, filla de Guillem III d’Anglesola i Constança d’Alagó.
El 1261 ja estava casada amb Pere de Queralt i de Cervelló. Mort aquest, entre 1282 i 1286, es converteix en usufructuària de la baronia de Queralt. És la dona que més temps ocupa aquesta responsabilitat en tota la història del Senyoriu, atès que l'exerceix almenys durant dotze anys.
El 1291 nomena com a batlle personal el jueu Cresques, a qui el 1298 cedeix "tot el mercat de Santa Coloma amb tots els seus drets, lleudes i mesuratge, tant en dies de mercat com entre setmana, com també de bans de pes i mesuratge falsos, baralles i altres emoluments del dit mercat; en els quals bans hi tindreu la meitat, exceptuant el treure l'espasa i fer sang, com és de costum".
Margelina també consta en un registre de 1294 en el qual ordena fer tres portes de fusta pels portals de la Vila.

## Referències

* ↑ Fuguet, Joan; Plaza, Carme «El linaje catalán Queralt-Timor y su relación con la Orden del Temple (siglos XII-XIV)». Medievalista, 2021, pàg. 145.
* ↑ Costa, Maria Mercè «La família de Queralt i Santes Creus». I Col·loqui d'Història del Monaquisme Català, 1966, pàg. 104.
* ↑ Segura, Joan. Costums de Catalunya. Santa Coloma de Queralt: Associació Cultural Baixa Segarra, 2021, p. 125. ISBN 978-84-941520-5-4.
* ↑ Carceller, Gerard. La baronia de Queralt al segle XV: Organització del territori i gestió econòmica d'un espai feudal. Montblanc: Universitat Rovira i Virgili i Consell Comarcal de la Conca de Barberà, 2018, p. 168. ISBN T-1546-1998.
* ↑ «La "moguda" senyorial i notarial del 1290». Tribus de la Segarra, 23-03-2015. [Consulta: 14 març 2022].
# Amalie Auguste Melitta Bentz

Amalie Auguste Melitta Bentz (alemany: Melitta Bentz) (Dresden, 31 de gener de 1873 - Holzhausen, 29 de juny de 1950) va ser una inventora i emprenedora alemanya, inventora de la cafetera Melitta i del filtre de paper per al cafè. Va fundar la companyia homònima Melitta, que encara funciona.
Bentz va néixer a Dresden. Com a mestressa de casa, havia observat que les cafeteres de filtre solien deixar restes de polsim en el líquid, i els filtres de bossa de lli eren difícils de netejar. Experimentà amb diverses tècniques i acabà fent servir paper assecant dels quaderns escolars del seu fill i una olla de coure perforada per filtrar el cafè. Aquest cafè resultava menys amarg i lliure de restes i va decidir iniciar el seu propi negoci.
L'invent fou patentat el 20 de juny de 1908 i, al desembre següent, juntament amb el seu marit, posava en marxa una empresa a la qual donà el seu propi nom: Melitta Benz. Després va patentar el paper assecant per a filtrar el cafè que obtindria les Medalles d'or i plata a la Fira Internacional d'Higiene de Dresden de 1910. A la fàbrica, va seguir investigant i va inventar les bossetes d'infusió.
L'empresa de Bentz, amb seu a Minden, Rin del Nord-Westfàlia, encara continua funcionant avui en dia i la seva cafetera Melitta, que conserva el nom, ha esdevingut el nom genèric per a designar aquesta mena de cafeteres.

## Referències

* ↑ Cult. Iconos de una generación (paper) (en castellà). Madrid: Edimat libros, 2008, p. 219. ISBN 978-84-9794-079-5 [Consulta: 28 octubre 2014].
* 1 2 Ferrer Valero, Sandra. «El perfecto café, Melitta Bentz (1873-1950) | Ciencia y más» (en castellà). Mujeres con ciencia, 17-06-2016. [Consulta: 22 abril 2020].
* 1 2 Brotons, Ròmul. El triomf de la imaginació, 60 invents que han canviat el món (o gairebé). Barcelona: Albertí Editor, 2010, p. 42-43. ISBN 978-84-7246088-1 [Consulta: 14 maig 2013]. Arxivat 2014-10-06 a Wayback Machine.
* ↑ «Melitta 100 Jahre: Company History». Melitta Beratung und Verwaltung, 19-07-2011. Arxivat de l'original el 2011-07-19. [Consulta: 22 abril 2020].
* ↑ «Melitta 100 Jahre: From 1-woman business to global company». Melitta Beratung und Verwaltung, 19-07-2011. Arxivat de l'original el 2011-07-19. [Consulta: 22 abril 2020].

## Vegeu també

* Embut.
* Paper de filtre.
* Bossa de paper.

## Enllaços externs

* Web de l'empresa.
# Henri Isemborghs

Henri Isemborghs (30 de gener de 1914 - 9 de març de 1973) fou un futbolista belga.

## Selecció de Bèlgica

Va formar part de l'equip belga a la Copa del Món de 1938. Fou jugador del Royal Beerschot AC.

## Referències

* ↑ Henri Isemborghs Fitxa i estadístiques a la FIFA
* ↑ «Sélections du joueur sur le site de l'URBSFA». Arxivat de l'original el 25 de maig 2011. [Consulta: 22 setembre 2010].
* ↑ «Fiche du joueur». Arxivat de l'original el 23 d’agost 2011. [Consulta: 22 setembre 2010].
* ↑ «statistiques du joueur en Division 1». Arxivat de l'original el 3 de març 2016. [Consulta: 22 setembre 2010].
# Matěj Vydra

Matěj Vydra (ˈmacɛj ˈvɪdra; 1 de maig de 1992) és un futbolista professional txec que juga de davanter pel Burnley FC anglés i per l'equip nacional txec.
# Mató (desambiguació)

«Mató» té aquests significats:
* Mató, formatge
* Madeixa de cotó filat
* Maó (construcció)
* "Mató de monja", bola de neu
* Mató (cap mercenari), mercenari de l'exèrcit cartaginès a Sicília a la primera guerra púnica i cap rebel
* Mató (família), família romana
** Quint Nevi Mató, pretor el 185 aC
** Mani Pomponi Mató, cònsol el 233 aC
** Marc Pomponi Mató (cònsol), cònsol el 231 aC
** Marc Pomponi Mató (pretor), pretor el 204 aC
Viccionari
# Mejdurétxensk (Komi)

* Per a altres significats, vegeu «Mejdurétxensk».
Mejdurétxensk (en rus: Междуреченск) és un poble (un possiólok) de la República de Komi, a Rússia, segons el cens del 2021 tenia 1.096 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Meates

Meates (llatí: Maeatae, grec Μαιαται) és un nom genèric donat per Dió Cassi a les tribus britones de la rodalia del Vallum Romanum i el Mur d'Antoní, situats entre les muralles i els caledons.

## Referències

* ↑ Dió Cassi. Ῥωμαικὴ ἱστορία LXXVI, 12
# Martin Bláha

Martin Bláha (Brno, 12 de setembre de 1977) és un ciclista txec. Especialista en la pista, s'ha proclamat dos cops Campió d'Europa de Madison.

## Palmarès

* 2005
** Campió de Txèquia en Òmnium
** Campió de Txèquia en Persecució per equips
* 2010
** Campió d'Europa de Madison (amb Jiří Hochmann)
* 2011
** Campió de Txèquia en Puntuació
* 2012
** Campió d'Europa de Madison (amb Jiří Hochmann)
** Campió de Txèquia en Madison
* 2015
** Campió de Txèquia en Scratch
** Campió de Txèquia en Persecució per equips
* 2017
** Campió de Txèquia en Scratch

### Resultats a la Copa del Món

* 2004
** 1r a Manchester, en Madison
* 2011-2012
** 1r a Pequín, en Madison

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Meleci II

Meleci II (en grec Μελέτιος Β') va ser patriarca de Constantinoble durant els anys 1768 i 1769.
Havia nascut a Tènedos i era metropolità de Larisa (1750-1768), i a finals de l'any 1768 va ser elegit patriarca de Constantinoble. Als inicis de la Revolta d'Orlov va ser destituït de la seu i exiliat a Mitilene. L'any 1775 va tornar, amb permís del sultà Mustafà III, a Tènedos i el 1777 va anar a Constantinoble, on va morir en la indigència.

## Referències

* ↑ «Μελέτιος Β'» (en grec). Ecumenical Patriarchate of Constantinople. [Consulta: 13 agost 2023].
# Meleci III de Constantinoble

Meleci III de Constantinoble (en grec Μελέτιος Γ') va ser patriarca de Constantinoble l'any 1845.
Va néixer a l'illa de Kea, i va ser protosincel·le durant el patriarcat d'Agatàngel I. Després el van nomenat metropolità d'Amasia (1828-1830), de Tessalònica (1830-1841) i de Cízic (1841-1845). Va ser elegit patriarca aquell any 1845, però va morir al cap de set mesos, el mateix any.

## Referències

* ↑ «Μελέτιος Γ´» (en grec). Ecumenical Patriarchate of Constantinople. [Consulta: 17 agost 2023].
# Mercat Vell (Sant Feliu de Llobregat)

El Mercat Vell és una obra de l'arquitectura del ferro de Sant Feliu de Llobregat (Baix Llobregat) protegida com a Bé Cultural d'Interès Local.

## Descripció

El Mercat Vell ocupa una cantonada d'una illa de cases, és de planta quadrada i està coronat amb un cimbori quadrat amb lluernes per il·luminar i ventilar. L'estructura de ferro és l'original de ferro colat. Quan l'edifici celebrà el centenari, es realitzaren obres de reforma i una teulada nova.

## Història

El primer projecte de 1876 era per a la construcció de vuit barraques fixes que ocupaven el mateix emplaçament del mercat que es construiria uns anys després. Cal destacar la data del 9 d'octubre de 1884, moment en què es van aprovar els plànols, el pressupost i les condicions de les obres, a la vegada que es determinà canviar el tipus de cobertura que proposava el projecte, utilitzant teules enlloc de zenc. L'Ajuntament es feu càrrec de les despeses de la construcció. Les obres foren adjudicades al constructor Josep Molina el 4 de desembre de 1884.

## Referències

* 1 2 «Mercat Vell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].